Կառավարությունը հավանություն է տվել Ռեկուլտիվացիոն ֆոնդի արդյունավետ կառավարման հայեցակարգին: Ռեկուլտիվացիոն ֆոնդի արդյունավետ կառավարման նպատակն է լիազոր մարմնի արտաբյուջետային հաշվում հավաքագրված գումարների հաշվին ապահովել ընդերքօգտագործման արդյունքում խախտված հողատարածքների վերականգնման իրականացումը: Ըստ այդմ՝ անհրաժեշտ է, մասնավորապես, հստակեցնել շրջակա միջավայրի պահպանության դրամագլխին կատարվող դրամական հատկացումների մեխանիզմը՝ մտցնելով շրջակա միջավայրի պահպանության դրամագլխի վերջնական հատկացման գաղափարը, պարզեցնել ընդերքօգտագործողին դրամագլխից հատկացումներ կատարելու համար լիազոր մարմնի կողմից որոշում կայացնելու գործընթացը, սահմանել և ներդնել ռեկուլտիվացիոն ֆոնդի արդյունավետ կառավարման և օգտագործման համապատասխան մեխանիզմներ՝ խթանելու ընդերքօգտագործման թույլտվությունների ժամկետների ավարտից հետո խախտված հողատարածքներում նոր բիզնես-ծրագրերի իրականացումը: